Nr. 11214/22.06.2023


REFERAT DE APROBARE

Subsemnatul Bucuroiu Constantin, primar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre privind atribuirea și schimbarea de denumiri unor drumuri din  oraşul Boldeşti-Scăeni”.
În baza OUG nr. 57/2019, privind Codul administrativ, cu modificările şi completările ulterioare, a HG nr. 777/2016 privind structura, organizarea şi funcţionarea Registrului electronic naţional al nomenclaturilor stradale, precum şi a OG nr. 63/2002 privind atribuirea sau schimbarea de denumiri, republicată, cu modificările şi completările uletrioare, vă prezint următoarele:
În urma parcelării realizate conform PUZ “Schimbare parțială destinație teren zonă industrială și depozitare, zonă centrală (S=18.131 m2) și lotizare pentru ansamblu rezidențial (Sstud.=20.367m2)” aprobat prin HCL nr. 110/30.08.2021, au rezultat două drumuri noi  identificate la  nr. cad./CF nr. 26779 și  26825. 
Având în vedere că terenul ce a făcut obiectul parcelării este cunoscut sub denumirea de “la recuperări” (această denumire a rămas în memoria colectivă datorită activităților industriale ce s-au desfășurat în trecut pe acest teren),  iar parcelarea s-a făcut în vederea amenajării unui ansamblu rezidențial destinat tinerilor conform prevederilor Legii nr. 15/2003 privind sprijinul acordat tinerilor pentru construirea unei locuinţe proprietate personală, pentru denumirea drumurilor identificate la  nr. cad./CF nr. 26825 și 26779 este necesară atribuire de denumiri de străzi.
De asemenea, având în vedere că hramul Bisericii de pe strada „Sfinții Trei Ierarhi” din Seciu (așa cum a fost figurată în PUG și preluată în actualul nomenclator stradal) poartă denumirea de „Sfânta Treime”, se propune schimbarea denumirii străzii „Sfinții Trei Ierarhi” cu denumirea de „Sfânta Treime”
	Faţă de cele mai sus expuse, propun :
- denumirea drumului indentificat la nr. cadastral/CF nr. 26779 „Strada Tineretului”;
- denumirrea drumului indentificat la nr. cadastral/CF nr. 26825 “Intrarea Narciselor”;
- schimbarea denumirii străzii „Sfinții Trei Ierarhi” cu denumirea de „Sfânta Treime”.

În speranţa aprobării, vă mulţumesc anticipat !


                                               PRIMAR,
BUCUROIU CONSTANTIN

